Српска е-Спорт Асоцијација
Српска е-Спорт Асоцијација (SeSA) је удружење љубитеља видео-игара и спортског такмичења. Српска е-Спорт Асоцијација је чланица Међународне е-Спорт Федерације (IeSF) од 2009. године.

Задатак Српске е-Спорт Асоцијације је да окупи све гејмере заинтересоване за такмичења на домаћој и међународној сцени. Поред регистровања играча из Србије, један од задатака је и увођење стандарда у компетативном гејмингу.

Као пуноправна чланица IeSF-а, Српска е-Спорт Асоцијација сваке године организује националне шампионате у видео играма. Победници националних шампионата су такмичари који Србију сваке године представљају на IeSF светском шампионату.

Мисија 
Мисија Српске е-Спорт Асоцијације је да ради на промоцији електронског спорта као правог спорта и популаризацији истог. SeSA је фокусирана на четири главна задатка:

 Повећање броја регистрованих играча
 Креирање и усклађивање међународних е-Спорт правила
 Обука судија за домаће и интернационалне е-Спорт турнире
 Организација националних шампионата

Успеси Србије на IeSF светском шампионату 
 2017. Друго место у League Of Legends за тим: Миљан Мандић, Андрија Јовановић, Игор Радусиновић, Стефан Николић, Ђорђе Лапчевић.
 2016. Треће место у League Of Legends за тим: Јован Јовановић, Ђорђе Лапчевић, Павле Костић, Лука Тодоровић, Гвозден Мољковић.
 2015. Прво место у укупном пласману.
 2015. Прво место у Hearthstone игри за Милоша Перовића.
 2015. Треће место у League Of Legends за тим: Алекса Станковић, Аљоша Кованџић, Атила Дудаш, Јован Јовановић, Лука Милетић.
 2014. Друго место у Tekken Tag Tournament 2 за Милицу Тешовић.

Спољашње везе 
 
 
 International e-Sports Federation

Спортске организације из Србије
Рачунарске игре
Видео-игре
Е-спорт